**ТОҚСАНДЫҚ ЖИЫНТЫҚ БАҒАЛАУ**

**Қазақ әдебиеті пәнінен 3-тоқсан бойынша жиынтық бағалау тапсырмалары**

**1. Мен – балаң, жарық күнде сәуле қуған,**

**Алуға Күнді барып белді буған.**

**Жұлдыз болып көрмеймін елдің бетін,**

**Болмасам толған Айдай балқып туған...- деген өлең жолдарында троптың қай түрлері кездеседі?**

А) эпитет, теңеу

В) теңеу, метафора

С) кейіптеу, теңеу

Д) эпитет, метафора

**2. Аян алғаш рет қалай тобығын тайдырды?**

A) Алыс-жұлыс ойын үстінде күрескенімізде

В) Семіз бұзау мөңкіп-мөңкіп жығып кеткенде

 C) Мұз айдынында сырғанақ теуіп жүргенде

D) Соқаға жегілген өгізден домалап түскенде

**3. «Қаралы қағаз» Аянға қай кезде келді**?

A) Жазда. B) Қыста. C) Көктемде. D) Күзде.

**4. Тортайдың арманындағы «ақ боз ат» не еді?**

А) Ақын болу. В) Жазушы болу. С) Монғолияға бару.   Д) Жетімдіктен құтылу.

**5. Қажымұқан бойынан қандай қасиеттерді** **байқадыңыз?**

А) ашушаңдық, беріктік, намысшылдық

В) батылдық, еріншектік, намысшылдық

С) мықтылық, төзімділік, ақкөңілділік

Д) намысшылдық, отансүйгіштік, сөзге беріктік

**6. С. Торайғыровтың «Қараңғы қазақ көгіне өрмелеп шығып күн болам...» өлең жолдарындағы «қараңғы» деген сөзді қалай түсіндіңіз? Пікіріңізді жазыңыз. (3-4 сөйлеммен)**

Бұл жерде «қараңғы» сөзі оқымаған-тоқымаған, ілім-білімсіз, ғылымнан хабарсыз, надан деген мағынада қолданылған. Қараңғылық пен надандықты тек білім ғана жеңе алады. Білімді жастары көп ел ғана көгереді, дамиды. Халыққа пайда әкелу үшін ештеңеге қарайламай, тек білімді қолға алу керек деген ой бар.

**7. Әңгімеші баланың Аянмен достығын сипаттап жазыңыз. (3-4 сөйлем)**

Екеуі бір-біріне серіктес, қамқор, адал болып өсті. Екеуінің де аға-әкелері соғысқа аттанған еді. Соған байланысты Аянның әжесі басқа ауылға көшіп келгенде, балалар оған тез арада бауыр басып қалды. Аян балаларды бөліп-жармайтын. Әркім оны өзінің досы санайтын. Ал ол кеткенде барлығы, әсіресе, автор оны қимай қалды.

1. **Аянның ертегі айтудағы шеберлігіне қысқаша сипаттама беріңіз**. **(3-4 сөйлем)**

Аян ертегісін «Ертеде бір жетім бала бопты...» деп бастайтын еді. Оның ертегілерін естігенде, балалар қиял-ғажайып әлемге түскендей күй кешетін. Өйткені, Аянның бойында өз айтқанына қалтқысыз сендіретіндей керемет бір күш бар еді.

1. **Тортайдың «Мен міне алмаған ақ боз атты бәлкім сен мінерсің…» дегенін қалай түсінесіз? (4-5 сөйлем)**

Тортай білім алғысы келді, атақты жазушы болғысы келді, ел-жер аралап саяхаттағысы келді. Әрине, ақбоз атты да армандады. Оның «ақбоз ат» дегені тек жаруар-ат емес, оның барлық армандары еді. «Мен міне алмаған ақ боз атты бәлкім сен мінерсің…» дегені өзінің орындалмас армандарына Ораштың қолы жетіп қалар дегені еді. Тортай өзінің армандарын Орашқа аманат қылып тапсырды.

1. **Қажымұқан палуаннан қандай үлгі-өнеге алар едіңіз? Өз ойыңызды дәлелдеп жазыңыз**. **(4-5 сөйлем)**

Қажымұқан ата тек алып қара күш иесі ғана емес, сонымен қатар адамгершілік қасиеті өте зор тарихи тұлға. Біздің ол кісіден көп нәрсені үйренуімізге болады. Еңбекқор, төзімді, табанды және отансүйгіш болса, кез-келген адам болашақта жетістікке жете алады деп сенемін. Қажымұқан ата өзінің жеңістерімен қазақ халқы үшін қосқан үлесі зор бола тұрса да, қартайған шағында да жиған-тергенін халқынан аямады. Ұшақ жасатып, оған қазақтың атын берді. Біз де қазақ халқының болашағы үшін сондай ерлікке талпынуымыз керек.

**11. Аян мен Тортай – соғыс құрбандары. Шығармадан дәлелдер келтіре отырып, эссе жазыңыз (50-60 сөз**)

Аян мен Тортай – соғыс жылдарына таман дүниеге келген балалар. Олар кәдімгі балалар секілді бүтін отбасында туып-өсіп, ата-анасына еркелегенді жақсы көретін ауылдың қарапайым бүлдіршіндері еді. Соғыс басталып, аға-әкелері жаумен алысуға майданға аттанып, аналары қара жұмыстан зорығып немесе аурудан қайтыс болып жетім қалып қалды. Олар жетімдіктің зардабын тартып, ерте есеюлеріне тура келді. Сонда да мұңаймай, жанындағы достарына қамқор болып, ағалық ақылдарын айтып, ертегі-әңгімелерімен көңілдерін көтеріп, бауырмал болды. Алайда оңаша қалғанда жалғыздықтан, сағыныштан көздеріне жас келетін. Оны ешкімге көрсетпейтін. Жетімдік қолдарын байлаған екеуінің тағдыры өздері армандағандай болмады. Тортай қиялындағы ақбоз атына міне алмады. Ал, Аян балалар үйіне түсіп, мүлдем хабарсыз кетті.